ུར་ཅིག །ལེ་བརྒན་དར་གྱི་བདུད་རྩི་ཡིས། །ལྗགས་ནི་ཉམས་པ་གསོས་གྱུར་ཅིག །
བུ་རམ་བཟང་པོའི་བདུད་རྩི་ཡིས། །ཤ་ཉམས་པ་ནི་གསོས་གྱུར་ཅིག །སྙིང་པོ་ཞོ་
ཤའི་བདུད་རྩི་ཡིས། །དོན་སྙིང་ཉམས་པ་གསོས་གྱུར་ཅིག །རྒྱ་མཚོ་ལྦུ་བའི་བདུད་
རྩི་ཡིས། །གློ་བ་ཉམས་པ་གསོས་གྱུར་ཅིག །གུར་ཀུམ་བཟང་པོའི་བདུད་རྩི་ཡིས། །
མཆིན་པ་ཉམས་པ་གསོས་གྱུར་ཅིག །མཁལ་མ་ཞོ་ཤའི་བདུད་རྩི་ཡིས། །མཁལ་མ་
ཉམས་པ་གསོས་གྱུར་ཅིག །བཙོད་མདུང་དམར་པོའི་བདུད་རྩི་ཡིས། །རྒྱུ་མ་ཉམས་
པ་གསོས་གྱུར་ཅིག །དབང་པོ་ལག་པའི་བདུད་རྩི་ཡིས། །ལག་པ་ཉམས་པ་གསོས་
གྱུར་ཅིག །ཆུ་སྲིན་སྡེར་མོའི་བདུད་རྩི་ཡིས། །རྐང་པ་ཉམས་པ་གསོས་གྱུར་ཅིག །
དུང་དཀར་གཡས་འཁྱིལ་བདུད་རྩི་ཡིས། །རུས་པ་ཉམས་པ་གསོས་གྱུར་ཅིག
མཚལ་ཆེན་ད་ཆུའི་བདུད་རྩི་ཡིས། །ཁྲག་ནི་ཉམས་པ་གསོས་གྱུར་ཅིག །རས་སྐུད་
དམར་པོའི་བདུད་རྩི་ཡིས། །ཚེ་སྲོག་ཉམས་པ་གསོས་གྱུར་ཅིག །རྨ་བྱའི་མདོངས་
ཀྱི་བདུད་རྩི་ཡིས། །བཀྲག་མདངས་ཉམས་པ་གསོས་གྱུར་ཅིག །རིན་ཆེན་སྣ་ལྔའི་
བདུད་རྩི་ཡིས། །ནོར་དབྱིག་ཉམས་པ་གསོས་གྱུར་ཅིག །འབྲུ་སྣ་ལྔ་ཡི་བདུད་རྩི་
ཡིས། །ཡུལ་ཁམས་ཉམས་པ་གསོས་གྱུར་ཅིག །
ཅེས་པ་དང་སྔགས་བརྗོད་ཅིང་རྩི་སྨན་གྱི་བུམ་ཆུས་གཟུགས་འགྲོས་རྣམས་ལ་་་
།
636

གཏོར།
འདི་ལྟར་འཕྲིན་ལས་འཆོལ་ཞིང་འདོད་དོན་གསོལ་བ་ནི། ཀླུ་ཆེན་པོ་
བརྒྱད་དང་དེ་དག་གི་འཁོར་ཀླུ་རྒྱལ་རིགས་རྗེ་རིགས། བྲམ་ཟེའི་རིགས་དམངས་
རིགས། གདོལ་པའི་རིགས་རྣམས་དང༌། གཞན་ཡང་ཀླུ་བདུད་ཀླུ་བཙན་ཀླུ་གཉན་
ས་བདག་ས་སྲིན་ལ་སོགས་པ་ཁྱེད་རྣམས་ལ་མཆོད་གཏོར་ཕུལ་ནས་འབྱིན་ལས་་
གསོལ་བ་ནི། བདག་དང་ཆེ་གེ་མོ་འཁོར་དང་བཅས་པ་བྱ་བ་མང་ཞིང་སྤྱོད་པ་རྩིང་
བས་ས་བརྐོས། བྲག་གཤགས། ན་སློག །ཤིང་བཅད། རྡོ་བརྐོས། ཆུ་དཀྲུགས། མི་
གཙང་བའི་ཐབས་གཞོབ་སོགས་བག་མེད་པའི་སྤྱོད་པ་བགྱིས་པས། ། ཀླུ་གཉན་ས་
བདག་རྣམས་ཀྱི་ལུས་ལོངས་སྤྱོད་དོན་སྙིང་ཉམས་པའི་གནོད་པ་དང་། ཐུགས་ཟུར་
སྤྱན་ཟུར་ལ་ཕོག་པ་ཐམས་ཅད་གསོས་པར་གྱུར་ཅིག །དེ་ལྟར་གསོས་པས་ཁྱེད་
རྣམས་ཀྱི་མཐོང་དུག །རེག་དུག །མཆེ་བའི་དུག །ཁ་རླངས་ཀྱི་དུག །སྦྱར་བའི་
དུག་རྣམས་ཀྱིས་བསྐྱེད་པའི་མཛེ་དང༌། འབྲས་དང༌། ཤུ་བ་དང་། ཕོལ་མིག་དང་།
པས་བལྡགས་དང་ གཡན་པ་དང་། མེ་དཔལ་དང༌། དྲེག་གྲུམ་དང༌། རྐང་
འབམ་དང་། དམུ་ཆུ་ལ་སོགས་པའི་ནད་རྣམས་ཞི་ཞིང་མི་འབྱུང་བར་མཛད་དུ་
གསོལ། ཅེས་འཕྲིན་ལས་བཅོལ་ལ་གདེངས་ཀའི་ཕྱག་རྒྱ་བཅས་ཏེ་དམ་ཚིག་སྒག་པ་
ནི། ཧཱུཾ་ང་ནི་འཇིག་རྟེན་དབང་ཕྱུག་སྟེ། ཀླུ་རྒྱལ་འཁོར་དང་བཅས་པ་ཉོན། །ཆོས་
བཤད་བདེན་ཚིག་མི་ཉན་ན། ། །རིག་སྔགས་རྒྱལ་པོའི་བཀའ་བཅག་པས། །གསོ་
བའི་སྨན་རྣམས་ཐམས་ཅད་ཀུན། །མཚོན་ཆའི་ཆར་དུ་གྱུར་ནས་ནི། །ལུས་ཀྱི་
གནད་ལ་གཟེར་བར་བྱེད། །བཅད་ཅིང་བཅད་ཅིང་དུམ་བུར་འགྱུར། །མངར་
གསུམ་ལ་སོགས་གཏོར་མ་ཡང༌། །དུག་ཆེན་ཧ་ལ་ཧ་ལར་འགྱུར། །སྨྱོ་དང་རྨོངས་
པར་གྱུར་ནས་ནི། །ཚ་བ་ཆེན་པོས་གཟིར་བར་བྱེད། ། དེས་ན་དུས་རྣམས་ཐམས་
ཅད་དུ། །དམ་ཚིག་འདི་ནི་རྟག་ཏུ་བསྲུངས། །
ཨོཾ་ཨཱཿཧྲཱིཿསིཾ་ཧ་ནཱ་ང་ས་མ་ཡ་རཀྵ་རཀྵ་ཧཱུྃ་ཕཊ།
ཅེས་བརྗོད་པས་དམ་ལ་
གནས་པར་བསམ་མོ། ། །དེ་ནས་དབང་བུམ་གྱི་ནང་ན་ཡོད་པའི་གཙོ་བོས་དབང་
637

བསྐུར་བར་བསམས་ལ། གཟུངས་ཐུང་གི་རྗེས་སུ། སརྦ་ནཱ་ག་དུཿཁ་པྲ་ཤ་མ་ན་ཡེ་
ཡང་
ཨ་བྷི་ཥིཉྩ། ཞེས་ལན་གསུམ་མམ་བདུན་གྱིས་ཀླུ་རྣམས་ལ་དབང་བསྐུར།
གཟུངས་ཀྱི་མཇུག་ལ། སརྦ་ནཱ་ག་ཀུ་ལ་པཉྩ་དུཿཁ་པྲ་ཤ་མ་ན་ཡེ་ཨ་བྷི་ཥིཉྩ། ཞེས་
ཀླུ་རིགས་བཞི་དང༌། ཡང་གཟུངས་ལ། སརྦ་བྷཱུ་མི་པ་ཏི་དུཿཁ་ཞེས་སོགས་ཀྱིས་ས་
བདག་རྣམས་ལ་དབང་བསྐུར་བས་དགྱེས་བཞིན་དུ་བསྲུང་སྐྱོབ་བྱེད་པར་བསམ་་་་
མོ། །དེ་ནས་བུམ་ཆུས་ལྷ་ལ་སྐུ་ཁྲུས་གསོལ་ཏེ་དབང་བུམ་ཉིད་དུ་བླུག་ནས། བསྒྲུབ་
བྱ་འཁྲུ་ཞིང་། གཙུག་ན་ཡིད་བཞིན་ནོར་བུ་ཅན། །མིག་ནི་གདངས་པ་ལྟོ་འཕྱེའི་
རིགས། །ཀླུ་ཆེན་བརྒྱད་པོ་མཐོང་བའི་དུག །བཟོད་དཀའི་དུག་རྣམས་ཕྱིར་ཕྱུང་
ཞིག །གཙོ་བོའི་གཟུངས་དང་བུམ་བསྐྱེད་དུ་བཤད་པའི་སྔགས་བརྗོད་པའི་རྗེས་ལ།
ཆེ་གེ་མོའི་སྡིག་པ་དང་སྒྲིབ་པ་ཐམས་ཅད་ཤཱནྟིཾ་ཀུ་རུ་སྭཱཧཱ།
དེ་བཞིན་དུ་སྦྱར་ཏེ། ནད་ཐམས་ཅད་ཤཱནྟིཾ་ཀུ་རུ་སྭཱཧཱ། རིམས་ཐམས་ཅད་
ཤཱནྟིཾ་ཀུ་རུ་སྭཱཧཱ། གདོན་ཐམས་ཅད་ཤཱནྟིཾ་ཀུ་རུ་སྭཱཧཱ། ཉེ་བར་འཚེ་བ་ཤཱནྟིཾ་ཀུ་རུ་སྭཱཧཱ།
དུས་མ་ཡིན་པར་འཆི་བ་ཐམས་ཅད་ཤཱནྟིཾ་ཀུ་རུ་སྭཱཧཱ། འཁོན་དང་གྲིབ་ཐམས་ཅད་
ཤཱནྟིཾ་ཀུ་རུ་སྭཱཧཱ། བྱད་དང་བྱུར་ཐམས་ཅད་ཤཱནྟིཾ་ཀུ་རུ་སྭཱཧཱ། སྐལ་བ་ངན་པ་ཐམས་
ཅད་ཤཱནྟིཾ་ཀུ་རུ་སྭཱཧཱ། རྨི་ལྟས་དང་མཚན་མ་ངན་པ་ཐམས་ཅད་ཤཱནྟིཾ་ཀུ་རུ་སྭཱཧཱ།
མཚན་མོ་ནག་མོའི་གདོན་ཐམས་ཅད་ཤཱནྟིཾ་ཀུ་རུ་སྭཱཧཱ། བདུད་ཀྱི་ཞགས་པ་ཐམས་
ཅད་ཤཱནྟིཾ་ཀུ་རུ་སྭཱཧཱ། གཤིན་རྗེའི་ཕོ་ཉ་ཐམས་ཅད་ཤཱནྟིཾ་ཀུ་རུ་སྭཱཧཱ། བགེགས་དང་
ལོག་འདྲེན་ཐམས་ཅད་ཤཱནྟིཾ་ཀུ་རུ་སྭཱཧཱ། ལོ་སྐེག་ཟླ་སྐེག་ཞག་སྐེག་དུས་སྐེག་དུས་
སོགས་མདོར་ན་བཀྲ་མི་ཤིས་པ་ཐམས་ཅད་ཤཱནྟིཾ་ཀུ་རུ་སྭཱཧཱ། ལུས་ཅན་མགོ་བོ་ཐ་
དད་ལ། །ཞེ་སྡང་དྲག་བོ་རྒྱལ་བོའི་རིགས། །རིགས་བཞི་ཀླུ་བརྒྱད་ཡིད་ཀྱི་དུག །
བཟོད་དཀའི་དུག་རྣམས་ཕྱིར་ཕྱུང་ཞིག །གཤེད་ལ་གནས་པ་མཛངས་པའི་རིགས། །
གཙང་མ་ཕལ་ལ་གནོད་མི་བྱེད། །ཀླུ་བྲན་འབུམ་སྡེ་རེག་པའི་དུག །བཟོད་དཀའི་
དུག་རྣམས་ཕྱིར་ཕྱུང་ཞིག །ཞེ་ངན་གདའ་བ་བྱོལ་སོང་རིགས། །རྨིག་བཞི་ལྕགས་
638

ལ་ན་བུན་འཐིབས། །གཉན་ཆེན་འབུམ་སྡེ་ཁ་རླངས་དུག །བཟོད་དཀའི་དུག་
རྣམས་ཕྱིར་ཕྱུང་ཞིག །དམན་པའི་ཆ་འཛིན་ཞེ་སྡང་ཅན། །བདེན་པ་མི་ཉན་ཀུན་
ལ་གནོད། །ས་བདག་སྡེ་བཞི་མཆེ་བའི་དུག །བཟོད་དཀའི་དུག་རྣམས་ཕྱིར་ཕྱུང་
ཞིག །དྲེགས་པ་སྡེ་བརྒྱད་འབར་བ་ཡི། །གླེན་པ་ང་རྒྱལ་མཐུ་བོ་ཆེ། །འགྲོ་བ་འདི་
ལ་གང་གནོད་པ། །བཟོད་དཀའི་དུག་རྣམས་ཕྱིར་ཕྱུང་ཞིག །སྦྱོར་གཞན་རབ་ཏུ་
ཁྲོས་པའི་ཕོ་ཉ་ནི། །སྤྲུལ་པ་འབུམ་སྡེས་འགྲོ་ལ་གནོད་པ་སྐྱེལ། །སྨན་དང་སྔགས་
དང་ཕྱག་རྒྱ་ཏིང་འཛིན་གྱིས། །བཟོད་དཀའི་མི་བཟད་དུག་རྣམས་ཕྱིར་ཕྱུང་ཞིག །
ཅེས་བརྗོད་ཅིང་ལེགས་པར་འཁྲུའོ། །
དེ་ནས་བྱབ་པ་ནི། རྨ་བྱའི་མདོངས་ཀྱི་སྟེང་དུ་ཟླ་དཀྱིལ་ལ་རྗེ་བཙུན་གྱི་
གོང་ལྟར་ཤཱནྟིཾ་ཀུ་རུའི་
གཟུངས་སྔགས་མེ་ལྟར་འབར་བའི་འོད་ཀྱིས་བཀྲུས་པས་མ་དག་པའི་ནད་གདོན་་་་་
རྣམས་བྱབ་སྟེ་དྲི་ཆུའི་ནང་དུ་དོར་བའི་མོས་པ་གྱིས་ཤེས་བརྗོད་ལ་གོང་གི་ཤཱནྟིཾ་ཀུ་་་
རུའི་གནས་སུ་ཨ་པ་ན་ཡེ་སྭཱཧཱ། ཞེས་བྱབ་བོ། །དེ་ནས་བསྲུང་བ་ནི། བསྒྲུབ་བྱའི་
སྤྱི་བོ་སོགས་གནས་རྣམས་སུ། ། རྡོ་རྗེ་རྒྱ་གྲམ་དུ་བཞག་པས་རྡོ་རྗེའི་གོ་བསྐོན་ཏེ་ཕྱིན་
ཆད་གནོད་པས་མི་ཚུགས་པར་གྱུར་པའི་མོས་པ་མཛོད།
གནས་སུ་རཀྵ་རཀྵ་ཞེས་བརྗོད་ལ་སེང་གེའི་སྒྲའི་བསྲུང་སྐུད་དཀར་པོ་ཡང་
བཏགས་ཏེ། རྒྱལ་བ་རྒྱལ་སྲས་བདེན་པའི་བྱིན་རླབས་དང༌། །རྗེ་བཙུན་སེང་གེའི་
སྒྲ་ཡི་ཐུགས་རྗེ་ཡིས། །འགྲོ་བ་འདི་ལ་བདག་གིས་བསྲུངས་ཟིན་གྱིས། །འདི་ལ་སུས་
ཀྱང་གནོད་པར་མ་བྱེད་ཅིག །རྩ་རྒྱུད་ཀྱི་བླ་མ་དང་། དཀོན་མཆོག་གསུམ་རེ་རེ་
དང༌། རྗེ་བཙུན་སེང་གེའི་སྒྲ་དང་། ཀླུའི་རྒྱལ་པོ་རྣམས་དང་། དཔལ་མགོན་དམ་
པ་ཆོས་སྐྱོང་བའི་བསྲུང་མ་རྣམས་ཀྱི་བདེན་པ་དང༌། བདེན་པ་ཆེན་པོས་བྱིན་གྱིས་
བརླབས་ཀྱིས། ཆེ་གེ་མོ་ཀླུ་གཉན་ས་བདག་གི་གནོད་པ་དང་། ནད་གདོན་བར་
ཆད་མི་མཐུན་ཕྱོགས་ཐམས་ཅད་ལས་རྒྱལ་བར་གྱུར་ཅིག །ཛ་ཡ་ཛ་ཡ་སིདྷི་སིདྷི་ཕ་
ལ་ཕ་ལ་ཧོཿཉིན་མོ་བདེ་ལེགས་ཞེས་སོགས་ཀྱི་ཤིས་པ་བརྗོད་ཅིང་མེ་ཏོག་གཏོར།
639

དེའི་རྗེས་ཆ་གསུམ་ལྟར་བགེགས་གཏོར་བཏང༌། གདོན་དེ་རང་གི་གནས་སུ་དེངས།
ཞེས་པ་དང་། ཡང་། ༀ་ཆེན་པོའམ་ཞེས་པ་ནས་ས་བདག་རང་གི་གནས་སུ་དེངས།
བྷུ་མི་པ་ཏི་ས་པ་རི་ཝཱ་ར་བཛྲ་མུ་ས་བདག་འཁོར་བཅས་རང་གནས་སུ་གཤེགས་་་་་་
པར་གྱུར། ཞེས་འདོན་པ་སྒྱུར།
ད་ནི་ཀླུ་རྣམས་གཤེགས་སུ་གསོལ། །རྒྱལ་རིགས་དཀར་པོ་ཤར་དུ་གཤེགས། །
བྲམ་ཟེ་སེར་པོ་ལྷོ་རུ་གཤེགས། །རྗེ་རིགས་དམར་པོ་ནུབ་ཏུ་གཤེགས། ། །དམངས་
རིགས་སྔོན་པོ་བྱང་དུ་གཤེགས། །གདོལ་པ་ནག་པོ་མཚམས་སུ་གཤེགས། །ས་ཡི་
བདག་པོ་ས་ལ་གཤེགས། །རྡོ་ཡི་བདག་པོ་རྡོ་ལ་གཤེགས། །ཆུ་ཡི་བདག་པོ་ཆུ་ལ་
གཤེགས། ཾ་ །ཤིང་གི་བདག་པོ་ཤིང་ལ་གཤེགས། །རང་རང་སོ་སོའི་གནས་ལ་
གཤེགས། །སརྦ་ནཱ་ག་རཱ་ཛ་ས་པ་རི་ཝཱ་ར་བཛྲ་མུ་ཀླུ་རྒྱལ་འཁོར་དང་བཅས་པ་རང་
གནས་སུ་གཤེགས་པར་གྱུར། དེ་ནས་ནད་པ་གུ་གུལ་གྱིས་བདུགས་ཡུངས་ཀར་གྱིས་
བྲབས་དྲག་སྔགས་ཀྱིས་བགེགས་བསྐྲད། །བུམ་ཆུ་འཐོར་བས་སྣ་དྲངས། །དེའི་རྗེས་
རིམ་བཞིན་བཀྲུས་པའི་དྲི་ཆུ་དང་བགེགས་གཏོར་ས་བདག་གི་གཟུགས་དང་གཏོར་
མ་ཀླུའི་གཟུགས་དང་གཏོར་མ་བརྫངས། སློབདཔོན་གྱིས་རྟིང་མནན་རོལ་མོའི་སྒྲ་
དང་བཅས་པས་དྲི་ཆུ་བགེགས་གཏོར་སོགས་ཅི་རིགས་པར་དོར། ཀླུ་དང་ས་བདག་
གི་གཟུགས་བརྙན་གཏོར་མ་དང་བཅས་པ་རྒྱ་མཚོར་འབབ་པའི་འབབ་ཆུའམ་ཀླུ་་་་་
གནས་པའི་ཆུ་མིག་ཏུ་བསྐྱལ་ལ་བྱ་ཁྱི་སོགས་ཀྱི་མི་ཁྱེར་བར་བྱའོ། །མདུན་བསྐྱེད་ཀྱི་
སྐབས་སུའང་ཀླུ་དང་ས་བདག་གསོ་བ་དམ་སྒྲགས་དབང་བསྐུར་བ་སོགས་བྱས་ན་་་
ལེགས། མཐར་འགྲོ་བའི་ཚེ་འོད་ཀྱི་ལྕགས་རི་འགྲོལ་བ་སོགས་ཤེས་པར་བྱ་ཞིང་།
ནང་དུ་སླེབ་པ་དང་དཀྱིལ་འཁོར་གྱི་ལྷ་ལ་མཆོད་བསྟོད་བཟོད་གསོལ། འདོད་དོན་
གསོལ་བཏབ་བསྔོ་བ་སྨོན་ལམ་ཤིས་བརྗོད་ཀྱིས་བརྒྱན་པར་བྱའོ། །ཡང་ཕྱག་རྡོར་
ལ་བརྟེན་པའི་གདོན་འགྲོལ་བྱེད་ནའང་། ལྷ་དྲུག་གི་སྒོ་ནས་མངོན་རྟོགས་སྔགས་
དང་བཅས་པ་བསྒྱུར་བ་དང་། བསྟོད་པ་དང་སེང་གེའི་སྒྲ་ཞེས་པར། ཕྱག་ན་རྡོ་རྗེ་
640

ཞེས་པའི་ཁྱད་པར་སྦྱོར་པ་མ་གཏོགས། སྦྱོར་དངོས་མཇུག་གསུམ་བརྗོད་མ་ཐག་པ་
ཇི་ལྟ་བ་བཞིན་ནོ། །
སྙིགས་མ་ལྔ་བདོ་བའི་ཀླུ་གཉན་ས་བདག་རྣམས་གདུག་རྩུབ་ལྷག་པར་ཆེ་ཞིང་་
མཛེ་སོགས་འོག་
མི་རྣམས་ཀྱང་ས་བརྐོ་རྡོ་སློག་སོགས་བྱེད་སྤྱོད་མང་བའི་རྒྱུས།
གདོན་ལས་གྱུར་པའི་ནད་རིམས་བུ་ཡུག་ལྟར་འཚུབས་པའི་དུས་འདིར། འདི་ལྟ་
བུའི་གདམས་པ་ལ་བརྟེན་ན་འོག་གདོན་གྱི་གནོད་པས། གདུངས་པ་མྱུར་དུ་ཐར་
བར་འགྱུར་ཞིང་། ཕྱིས་ཀྱང་ཀླུ་དང་ས་བདག་གི་གནོད་པ་འབྱུང་བར་མི་འགྱུར་ཏེ།
ཇི་སྐད་དུ། རྩོལ་བ་དྲག་པོས་རྟོག་པའི་ནད་ལས་ཐར། །ཡུན་དུ་མ་གཏང་དང་ལྡན་
ངང་བསྲིངས་ན། ། །ཏཀྵ་ཀ་ཡིས་བཟུང་བར་གྱུར་པ་ཡང༌། །ཟླ་བ་དྲུག་གིས་ཟློག་
འགྱུར་ཐེ་ཚོམ་མེད། ཅེས་གསུངས་པའི་ཕྱིར་རོ། །
སྨྲས་པ། མ་ལ་ཡ་ཡི་ནགས་ཚལ་ལས། །ག་པུར་གསར་པའི་དྲི་བསུང་བཞིན། །
རྒྱུད་དང་རྒྱ་གཞུང་སྐྱེད་ཚལ་ལས། །འོངས་པའི་གདོན་འགྲོལ་ཨུཏྤལ་འཕྲེང་། །
སྐལ་བཟང་རྣམ་དཔྱོད་ལྡན་པ་ཡི། །མགྲིན་པ་མཛེས་པར་བྱེད་པའི་རྒྱན། །དོ་ཤལ་
གཞན་བཞིན་སྤེལ་བ་ཡི། །བྱེད་པོ་ཆོས་ཀྱི་རྒྱལ་མཚན་ཉིད། །དེ་ལས་འོངས་པའི་
ལེགས་དཔྱད་འོ་མའི་མཚོ། །གངས་རིའི་ཏོག་ལྟར་དཀར་པ་བསྲུབས་པ་དེས། །
འགྲོ་ཀུན་སྐྱེ་རྒ་ན་འཆི་ལས་འདས་པའི། །བདུད་རྩིའི་སྙིང་པོ་མཆོག་དེ་མྱུར་ཐོབ་
ཤོག །ཅེས་རྗེ་བཙུན་སེང་གེའི་སྒྲ་དང་ཕྱག་རྡོར་གྱི་རིགས་ཅི་རིགས་ལའང་སྦྱར་དུ་
རུང་བ་ས་བདག་གདོན་འགྲོལ་ཇི་ལྟར་བྱ་བའི་ཚུལ་བྱ་རྒྱུད་ཐུན་མོང་མ་ཡིན་པའི་་་་་
ལུགས་གཙང་མར་བྱས་པའི་ཆོ་ག་འོག་གདོན་གྱི་གནོད་པ་ལས་རྣམ་པར་རྒྱལ་བའི་
གདུང་སེལ་ནོར་བུའི་ཟླ་བ་ཞེས་བྱ་བ་འདི་ཡང་དགེ་བའི་བཤེས་གཉེན་དོན་གཉེར་་
ཅན་དུ་མས་བསྐུལ་བ་དང་། སྙིགས་མའི་དུས་འདིར་འགྲོ་བ་མང་པོ་ལ་ཕན་པར་
ཡང་བསམས་ཏེ། ཆོས་སྨྲ་བ་བློ་བཟང་ཆོས་ཀྱི་རྒྱལ་མཚན་གྱིས་ཆོས་གྲྭ་ཆེན་པོ་
གངས་ཅན་ཆོས་འཕེལ་གྱི་གཟིམས་ཁང་དུ་སྦྱར་བའི་ཡི་གེ་བ་ནི་བྷིཀྵ་བློ་བཟང་ཕུན་
641

ཚོགས་ཀྱིས་བགྱིས་པ་འདིས་ཀྱང་རྒྱལ་བའི་བསྟན་པ་ཡུན་རིང་དུ་གནས་ཤིང་རྒྱས་་་